***Ո Ր Ո Շ ՈՒ Մ***

*Կատարողական վարույթը կասեցնելու մասին*

*«15» Փետրվարի 2019թ. ք.Ալավերդի*

*Հարկադիր կատարումն ապահովող ծառայության Լոռու մարզային բաժնի Ալավերդի-Թումանյան տարածաշրջանի բաժանմունքի ավագ հարկադիր կատարող, արդարադատության մայոր՝ Արկադիա Նոնինյանս , ուսումնասիրելով 14.02.2019թ. վերսկսված թիվ 02609128 կատարողական վարույթի նյութերը.*

*ՊԱՐԶԵՑԻ*

*ՀՀ Լոռու մարզի ընդհանուր իրավասության դատարանի կողմից 05.05.2017թ.-ին տրված թիվ ԼԴ2/0329/02/16 կատարողական թերթի համաձայն պետք է՝ ԱՁ Արթուր Հակոբյանից , Սոնա Ապրոյի Մարտիրոսյանից , Վանյա Արմենակի Հակոբյանից և Նաիրի Ավդուլազի Սարգսյանից հօգուտ «Ֆինքա» ՈՒՎԿ ՓԲԸ-ի բռնագանձել 12.224,86 ԱՄՆ դոլարին համարժեք ՀՀ դրամ , 115.955 ՀՀ դրամ որպես նախապես վճարված պետական տուրքի գումար , ինչպես նաև հաշվեգրվող տոկոսներ սկսած 13.09.2016թ-ից մինչև պարտավորության փաստացի մարումը:*

*Պահանջատիրոջ կողմից տրված գրության համաձայն պարտապանների պարտքը 07.02.2019թ-ի դրությամբ կազմում է 7.362.017 ՀՀ դրամ։*

*Ինչպես նաև պետք է բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախս։*

*Պարզվել է, որ պարտապան Սոնա Ապրոյի Մարտիրոսյանը աշխատում է «Գազպրոմ Արմենիա» ՓԲԸ-ի Լոռու ԳԳՄ-ի Թումանյանի ՏՏ-ում , բռնագանձում է տարածվել աշխատավարձի վրա:*

*Ի կատարումն կատարողական թերթի ձեռնարկված կատարողական գործողությունների ընթացքում պարտապան Սոնա Ապրոյի Մարտիրոսյանին սեփականության իրավունքով պատկանող գույք՝ ներառյալ դրամական միջոցներ և արժեթղթեր , ինչպես նաև գույքային իրավունքներ հայտնաբերելու , դրանց գտնվելու վայրը , կազմն ու քանակը պարզելու նպատակով «Դատական ակտերի հարկադիր կատարման մասին» ՀՀ օրենքի 40 հոդվածի 3–րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների , ինչպես նաև ՀՀ տարածքում գործող բոլոր առևտրային բանկերին։*

*Այսպիսով , պարտապանին սեփականության (ընդհանուր համատեղ և /կամ/ բաժնային սեփականության) իրավունքով պատկանող գույք , գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են։*

*Արդյունքում վերջինիս սեփականության իրավունքով պատկանող գույք , գույքային իրավունքներ և այլ դրամական միջոցներ չեն հայտնաբերվել , որոնց վրա հնարավոր լինի բռնագանձում տարածել:*

*Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

*Հարկադիր կատարումն ապահովող ծառայության Լոռու մարզային բաժնում առկա են ՀՀ Լոռու մարզի ընդհանուր իրավասության դատարանի կողմից` 23.12.2016թ.-ին տրված թիվ ԼԴ1/0437/02/16 / պահանջատեր “Ակբա-Կրեդիտ Ագրիկոլ բանկ” ՓԲԸ /, 27.03.2017թ.-ին տրված թիվ ԼԴ2/0284/02/16 / պահանջատեր` “Արեգակ” ՈՒՎԿ ՓԲԸ /, 31.07.2018թ.-ին տրված թիվ ԼԴ/1043/02/18 / պահանջատեր` “ ԱյԴԻ բանկ” ՓԲԸ / կատարողական թերթերի հիման վրա գումարի բռնագանձման պահանջի վերաբերյալ հարուցված այլ կատարողական վարույթներ:*

*Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով , ''Դատական ակտերի հարկադիր կատարման մասին'' ՀՀ օրենքի 28-րդ հոդվածով և 37-րդ հոդվածի 8-րդ կետով`*

*ՈՐՈՇԵՑԻ*

*Կասեցնել՝ 14.02.2019թ-ին վերսկսված թիվ` 02609128 կատարողական վարույթը 60-օրյա ժամկետով. Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

*Որոշման պատճեն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

*Ավագ հարկադիր կատարող*

*Արդարադատության մայոր Ա.Նոնինյան*